Xas akka asentel yeṭṭef ugar n wakud imi aḥric n tsuqilt d win yuḥwaǧan aṭas n wallalen d wakud iwakken ad tili tsuqilt seg tutlayt ɣer tayeḍ d tin yeɣten, nessawaḍ ad nessudes asentel-nneɣ s tiɣbula n yinagmayen d yimusnawen n tsuqlit d weḥric n yinaw daxel usentel-nneɣ. Tin ɣer-s, deg yiswi ad yili ukatay-nneɣ d tiɣbula i win ara ad iḍefren tizrawin i d-yettawin awal ɣef tesleḍt taḍrisant d weḥric n tsuqilt seg tefransist ɣer tmazight. Ɣef waya nessawaḍ ad nili i lmendad n usentel i nefren akken ad yili d taseddart ara yernun ɣer tezrawin yezrin.